Document ID: 32000R2438

Kommissionens forordning (EF) nr. 2438/2000
af 3. november 2000
om ændring af forordning (EF) nr. 908/2000 om reglerne for beregning af den støtte, som medlemsstaterne tildeler producentorganisationer inden for sektoren for fiskeri og akvakultur
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet(1), særlig artikel 15, stk. 4, og
ud fra følgende betragtninger:
(1) I Kommissionens forordning (EF) nr. 908/2000 af 2. maj 2000 om reglerne for beregning af den støtte, som medlemsstaterne tildeler producentorganisationer inden for sektoren for fiskeri og akvakultur(2) fastsættes der i artikel 6 regler for overgangen fra de bestemmelser, der var gældende indtil den 31. december 1999, og til de bestemmelser, der gælder efter den 1. januar 2000.
(2) Bestemmelserne i artikel 6, tredje afsnit, i forordning (EF) nr. 908/2000 er ikke i overensstemmelse med artikel 30, stk. 2, i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(3); derfor bør denne situation bringes til ophør ved at ændre forordning (EF) nr. 908/2000.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
Artikel 6, tredje afsnit, i forordning (EF) nr. 908/2000 affattes således:"Hvad angår den støtte, som medlemsstaterne på grundlag af artikel 7 og 7b i forordning (EØF) nr. 3759/92 har truffet beslutning om efter 1. januar 2000, foretages refusionen inden for rammerne af den pågældende medlemsstats programmering for strukturfondene for perioden 2000-2006."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 2000.

Labels: 19
5
6